钦定古今图书集成/理学汇编/文学典/第240卷 > 马端临文献通考 > 《论乐亡》
## 钦定古今图书集成/理学汇编/文学典/第240卷 > 马端临文献通考 > 《论乐亡》

按：夹漈此论，拳拳乎《风》《雅》《颂》之别，而以为汉世，颇谬
其用。然汉明帝之乐凡四，今册传者惟短箫铙歌二
十二曲，而所谓《大予》、所谓《雅》《颂》、所谓《黄门鼓吹》，则未
尝有乐章。至于短箫铙歌，史虽以为军中之乐，多叙
战阵之事，然以其名义考之，若《上之回》，则巡幸之事
也。至艾如张《巫山高》《钓竿篇》之属，则又各指其事而
言，非专为战伐也。魏、晋以来，仿汉《短箫铙歌》为之，而
易其名，于是专叙其创业以来伐叛讨乱，肇造区宇
之事，则纯乎《雅》《颂》之体。是魏晋以来之《短箫铙歌》，即
古之《雅》《颂》矣。